ඉපදී වසර දෙකකින් පසු වසර තිහක කාලයක් ප්‍රංශයේ ජීවත් වූ තරුණියක් තම සැබෑ මවුපියන් දැක බලා ගැනීමට මව්රටට පැමිණි අවස්ථාවේ දී දිනක් ඇතුළත ඇයට, මවුපියන් සොයා දීමට කොස්ගම පොලිසියේ නිලධාරියකු සමත් වූ පුවතකි මේ.තිස් දෙහැවිරිදි අයේෂා වීරසිංහ නම් වූ ඇගේ උපන් ගම කොස්ගම වූවත් ඉන් එහා විස්තරයක් ඇය නොදන්නීය.මීට වසර තිහකට පෙර අධිකරණ නියෝගයක් අනුව ඇයව ප්‍රංශ ජාතික යුවළකට හදාවඩා ගැනීමට ලබාදී ඇති අතර, ඇය වසර ගණනක සිටම තම මවුපියන් දැක බලා ගැනීමට ආසාවෙන් සිටිය දී පසුගිය දිනක මෙරටට පැමිණ තිබේ.